साउन १० गते बिहीवार बीपी राजमार्गअन्तर्गत धुलिखेल नगरपालिका–६ मा रहेको सामुदायिक वनको जङ्गलमा यात्रुबाहक बस पल्टिँदा २८ जना घाइते भए । भकुण्डेबाट बनेपातर्फ आउँदै गरेको बा ३ ख ८१५५ नम्बरको बस अनियन्त्रित भई सडकबाट ३० मिटर तल खोल्सामा खस्दा उक्त सङ्ख्यामा यात्रुहरू घाइते भएको जिल्ला प्रहरी कार्यालयले बताएको छ । १४ गते सोमवार पनि गुडिररेको टिपर अनियन्त्रित भई धुलिखेल हसेरामा सडकबाट खस्दा तीन जना घाइते भए ।
